Document ID: /roh_data/filtered/fineweb-2-filterrobots_roh.jsonl.gz/61024

La populaziun tirca è sa decidida piz a cup cun 51,4% per in sistem presidial. I ah dentant dà in'unda da protests cunter la victoria dad Erdogan.
Er malgrà la refurma da la constituziun è il temp d’uffizi dal president tirc da princip limità sin duas periodas. Dentant ha la partida da regenza AKP chattà ina via da guntgir questa lescha.
Erdogan pudess restar president fin il 2034
Decida il parlament numnadamain novas elecziuns durant la segunda perioda d’uffizi dal president, sche dastga quel candidar anc ina giada. E la dumbraziun dal temp d’uffizi cumenza da nov cun l’introducziun dal sistem presidial. Uschia pudess Recep Tayyip Erdogan teoreticamain restar a la pussanza fin il 2034.